als_Latn dik_Latn sag_Latn
(Reuters) – Microsoft Corp tha të enjten se kishte ndërprerë rrjetin më të madh të kompjuterëve personalë të kompromentuar, që përfshinte rreth 2 milionë kompjuterë në të gjithë botën, që kur kompania filloi luftën kundër kriminelëve të organizuar në internet tre vjet më parë.
Gjigandi i softuerëve i kërkoi gjykatës në Teksas që të udhëzojë ofruesit e shërbimeve të internetit, që të bllokonin të gjithë trafikun në 18 adresat e internetit që ishin përdorur për të drejtuar aktivitetin mashtrues në kompjuterët e infektuar.
Zbatuesit e ligjit në shumë vende evropiane filluan hetimet në të njëjtën kohë dhe bllokuan serverë që përmbanin më shumë prova në lidhje me udhëheqësit e rrjetit. Grupe të tilla përdorin rrjetet e kompjuterëve të infektuar, të njohura si botnet-e, në skema të ndërlikuara, që i detyrojnë ata të klikojnë në reklama pa dijeninë e pronarëve të kompjuterëve.
Skemat mashtrojnë reklamuesit në motorët e kërkimit, duke përfshirë edhe Bing të Microsoft-it, duke i bërë ata të paguajnë për ndërveprime që nuk kanë mundësi të çojnë në një shitje. Microsoft tha se mashtrime të tilla i kushtojnë reklamuesve në Bing, Google Inc dhe Yahoo Inc rreth 2.7 milionë dollarë në muaj.
Microsoft kohët e fundit hapi një qendër të re për kriminalitetin kompjuterik në Redmond dhe është duke përdorur mjete të reja në përpjekjet e saj. Ajo është e ndihmuar nga një dispozitë në markën tregtare, që lejon konfiskimin e mallrave që dyshohen të jenë të falsifikuara, duke përfshirë faqet e internetit që shpërndajnë versione të modifikuara të shfletuesit Internet Explorer.
Kompania është duke punuar me autoritetet e sigurisë kompjuterike në vende të ndryshme dhe me ofruesit e internetit për të njoftuar pronarët me kompjuterë të infektuar, duke shpresuar për të ndaluar shumicën e tyre, para se mashtruesit të mund të përhapin udhëzime të reja.
Microsoft ka bashkëpunuar me FBI-në, Europol-in dhe agjenci të tjera në të gjithë botën. Agjencitë ndëkombëtare morën pjesë në disa operacione në Gjermani, Zvicër, Letoni, Luksemburg dhe Holandë.
(Herë të lexuara: 260)
als_Latn als_Latn als_Latn als_Latn als_Latn als_Latn als_Latn als_Latn